Robert Jentzsch

Robert Georg Adolf Alfred JENTZSCH (naskiĝinta la  en Kenigsbergo, mortinta la  en proksime de Cambrai) estis germana matematikisto kaj poeto. Frato lia estis la fizikisto Felix Jentzsch.

 Vivo kaj agado 
Estante filo de geologo li trapasis la abiturientan ekzamenon ĉe Princo-Henriko-Gimnazio en Berlino. Poste li iris studi matematikon ĉe la universitato de Jena. En Jena li apartenis al la grupo Serakreis. Post nur unu semestro li reiris Berlinon kaj enmatrikuliĝis en la 1908-a jaro. Inter 1911 kaj 1912 li troviĝis en Munkeno. Finfine li doktoriĝis en 1914 post defendo de la tezo Untersuchungen zur Theorie der Folgen analytischer Funktionen. Frobenius estis tiom impresita de la konoj de Jentzsch, ke li proponis lin pri eksterorda profesoreco eĉ sen habilitiĝo. Profesoroj de Jentzsch estis Max Planck, Issai Schur, Hermann Amandus Schwarz, Friedrich Schottky kaj Edmund Landau. Tuj post doktoriĝio li devis soldati dum la Unua Mondmilito kaj baldaŭ fariĝis rezerva leŭtenanto. En decembro 1916 li habilitiĝis kaj iĝis privata docento Berline: sed nur dum la somera semestro li fakte prelegadis. Eĉ ĉefronte ne ĉesis liaj matematikaj esploroj. Zorgis pri faklibra sendado ĉefronten lia konatino kaj matematikinstruisto Erika Schnell. Per milita poŝto li korespondadis kun George Pólya pri matematiko.

Sed ekster tio li Jentzsch dediĉis sin ankaŭ al liriko. Li membris en la ekspresionisma berlina poeta societo Der Neue Club, kies rondojn frekventis ankaŭ la konata poeto kaj densa amiko de li, Georg Heym. La tragika morto de Heym du patinado en januaro 1912 ŝokis lin ege: sekve ekis lia  konsumo de drogoj. Jentzsch publikigis ties postlasitaĵojn. Sekve li distanciĝis de Der Neue Club daŭrigante la faron de poeziaĵoj: influis lin ankaŭ August Derleth kaj Stefan George. De 1912 liaj verkoj estas romantikisma. Ankaŭ danke al Erika Schnell konserviĝis postlasitaĵoj troviĝantaj en Berlino kaj Marbach). La tombo de Jentzsch estas sur la soldata tombejo de Thiescourt (arondismento Compiègne). 

En sia disertacio temis pri funkciaj serioj.kp. Titchmarsh: Theory of functions, dua eldono, p. 238

 Skribaĵoj 
 Robert Jentzsch: "Untersuchungen zur Theorie der Folgen analytischer Funktionen", ĉe: Acta Mathematica, 41/1917, p. 219–251 kaj 253–270

 Literaturo 
 Peter Duren, Anne-Katrin Herbig, Dmitry Khavinson: "Robert Jentzsch, mathematician and poet" , ĉe: The Mathematical Intelligencer, volumo 30, n-ro 3, 2008, p. 18–24 (germana traduko)
 Riĉard Sheppard Die Schriften des Neuen Clubs 1906 1914, Gerstenberg Verlag, Hildesheim 1980 
 Milton A. Cohen: Movement, Manifesto, Melee: The Modernist Group, 1910-1914. Lanham: Lexington Books 2004, ISBN 0739109057
 Reinhold Remmert: Classical Topics in Complex Function Theory, 1998, Springer, ISBN 0387982213
 Paul Raabe, Ingrid Hannich-Bode: Die Autoren und Bücher des literarischen Expressionismus. Metzler, 1985, ISBN 3476005755
 Tom Riebe (eld.): Robert Jentzsch. Versensporn (=Heft für lyrische Reize, 29), Edition POESIE SCHMECKT GUT, Jena 2017

 Eksteraj ligiloj 
 Robert-Jentzsch-arkivo - sub ŝirmo de Akademio de Artoj de Berlino 

 Notoj 

Kategorio:Germanaj matematikistoj
Kategorio:Homoj rilataj al Jena
Kategorio:Naskiĝintoj en 1890
Kategorio:Mortintoj en 1918
Kategorio:Serakreis Jena